31999R2107
L 258/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2107/1999 AL COMISIEI
din 4 octombrie 1999
de completare a anexei la Regulamentul (CE) nr. 2400/96 privind înregistrarea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 6 alineatele 3 și 4,
întrucât:
(1)
În temeiul articolului 5 din Regulamentul (CEE) nr. 2081/92, Irlanda, Spania și Italia au transmis Comisiei cereri de înregistrare a unor denumiri ca denumiri de origine sau indicații geografice.
(2)
În conformitate cu articolul 6 alineatul 1 din regulamentul în cauză, s-a constatat că respectivele cereri îndeplinesc toate cerințele formulate în regulament și, în special, conțin toate informațiile necesare în conformitate cu articolul 4.
(3)
În ceea ce privește denumirea „Imokilly Regato”, în urma publicării acesteia în Jurnalul Oficial al Comunităților Europene au fost transmise Comisiei mai multe declarații de opoziție în conformitate cu articolul 7 din respectivul regulament (3). Au fost furnizate clarificări referitoare la problemele ridicate în opoziții, iar statele membre au considerat acestea ca fiind satisfăcătoare. Nu au mai fost făcute alte opoziții în temeiul articolului respectiv cu privire la celelalte denumiri, în urma publicării acestora în Jurnalul Oficial al Comunităților Europene (4).
(4)
Prin urmare, denumirile ar trebui înregistrate în „Registrul denumirilor de origine protejate și al indicațiilor geografice protejate” și, deci, protejate pe tot cuprinsul Comunității ca denumiri de origine protejate ori indicații geografice protejate.
(5)
Anexa la prezentul regulament completează anexa la Regulamentul (CE) nr. 2.400/96 al Comisiei (5), modificat ultima dată de Regulamentul (CE) nr. 1645/1999 (6),
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă la anexa Regulamentului (CE) nr. 2400/96 și se înregistrează ca denumiri de origine protejate (DOP) ori indicații geografice protejate (IGP) în „Registrul denumirilor de origine protejate și al indicațiilor geografice protejate”, prevăzut în articolul 6 alineatul 3 din Regulamentul (CEE) nr. 2081/92.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 octombrie 1999.